  Майя Бывальцева «П. И. Чайковскийлэн вордскем шаераз» искусствоосъя фестиваль улсын мынӥсь концертъёсы 800-лэсь трос эмчиос вуылозы. Эм удысын ужасьёслы сыӵе кузьым фестивалез радъясь, Удмуртиысь кун филармония, лэсьтӥз. Со сярысь улосвыл тӧролэн но кивалтэтлэн пресс-службазы ивортӥз. Удмуртиысь кун филармония эм ужъюртъёсын нырысетӥ арзэ гинэ уг ужа ни: со валче ӵектосъёс бордын ужан но, эшъяськон но. Соос мугорез эмъяло, нош ми лулпушез Алексей Фомин, Удмуртиысь кун филармонилэн кивалтӥсезФестивальлы кутскон сётӥзы 8-тӥ пӧсьтолэзе. Ижкарысь «Динамо» стадионын «Музыкальная экспедиция» фестивале пыриськись крезьгурасьёс Удмуртиысь кун симфони оркестрен ӵош шудӥзы. Югдытонъя крезьгуро ӵектосэз вилончелист Борис Андрианов малпаз. Крезьгурасьёс Рахманиновлэсь, Сенс-Санслэсь, Соллимлэсь, Гальянолэсь ркзьгуръёссэс быдэстӥзы. Александр Масловлэн триоез Чайковскийлэсь произведениоссэ джаз амалэн шудӥзы. Концертэз нуись, крезьгуръя югдытӥсь Артём Варгафтик котькуд произведениез кылдытон сярысь вераз, озьы крезьгурез умойгес валаны юрттӥз. «П. И. Чайковскийлэн вордскем шаераз» 64-тӥ фестивалез сӥё-дано усьтон ужрад 9-тӥ пӧсьтолэзе «Динамо» стадионы ник ортчоз. Пианист Денис Мацуев Москваысь филармонилэн кун симфони оркестреныз шудоз. Фестиваль 11-тӥ пӧсьтолэзёзь Ижкарысь, Сарапулысь но Воткаысь кырысь сценаос вылын но концерт залъёсын мыноз. Программен филармонилэн сайтаз тодматскыны луоз.  Тегъёс: Лулчеберет Ижкар Удмуртия Филармония Чайковский фестиваль  